[bookmark: _Hlk54093282]Pakalpojuma Līgums Nr.PL/06/2021

Dobelē							    	  	          2021. gada 26.martā

	SIA ,,DOBELES NAMSAIMNIEKS’’, reģ. Nr. 48503021348, juridiskā adrese: Zaļā ielā 3, Dobele, Dobeles novads, LV-3701, tās valdes locekļa Jāņa Audzēviča personā, kurš rīkojas dzīvokļu īpašnieku interesēs un vārdā, saskaņā ar Statūtiem, turpmāk tekstā Pasūtītājs, no vienas puses, un
 SIA “JES”, reģ. Nr.40003133150, juridiskā adrese: Dārza iela 4-28, Jaunbērzes pag., Dobeles nov., tās valdes locekļa Nikolaja Sigajeva personā, turpmāk tekstā saukts – Izpildītājs, no otras puses, abi kopā turpmāk tekstā saukti – Puses, noslēdz šāda satura līgumu, turpmāk tekstā saukts – Līgums:
1. Līguma priekšmets un adrese
1.1. [bookmark: _Hlk66710384]Pasūtītājs uzdod, bet Izpildītājs apņemas veikt Būvprojekta izstrādi kopējā elektrotīkla pieslēguma ierīkošanai ēkai “Pavasari”, Penkulē, Penkules pagastā, Dobeles novadā (turpmāk tekstā – Darbi), saskaņā ar cenu aptaujā pievienotajiem Tehniskajiem noteikumiem (Pielikums Nr.2) . Darbi tiek veikti pēc Pasūtītāja veiktās cenu aptaujas rezultātiem un saskaņā ar Izpildītāja iesniegto finanšu piedāvājumu (Pielikums Nr.1)
1.2. Izpildītājs veic visas darbības, kas saskaņā ar Latvijas Republikas normatīvajiem tiesību aktiem ir nepieciešamas, lai pilnībā nodrošinātu Būvprojekta izstrādi. Izpildītājs ir atbildīgs par visu nepieciešamo atļauju un apstiprinājumu saņemšanu Būvprojekta apstiprināšanai. 

2. Līguma termiņš
Līgums stājas spēkā tā noslēgšanas (abpusējas parakstīšanas) brīdī un ir spēkā līdz tiek izpildīti visi līguma 1.1. punktā noteiktie Darbi, par ko tiek sastādīts pušu parakstītais darbu pieņemšanas - nodošanas akts, bet ne ilgāk kā  2 (divi) mēneši. Ja līguma darbības laikā Izpildītājam, nepārvaramas varas un neparedzētu apstākļu dēļ nav iespējams veikt doto uzdevumu, tad pēc pušu abpusējas vienošanās, līguma darbības termiņš tiek pagarināts. 

3. Darbu pasūtīšana un izpilde
3.1. Pasūtītājs  uzaicina uz cenu aptauju Izpildītājus par pasūtījumu, kurā norādīti konkrētie nepieciešamie Darbi - tehniskajā uzdevumā. Pamatojoties uz izsludināto cenu aptauju, Izpildītājs Pasūtītājam iesniedz savu pieteikumu cenu aptaujā noteiktā termiņā un kārtībā.
3.2. Pasūtītājs izvēlas Izpildītāju pēc iesniegtā piedāvājuma ar viszemāko cenu, pēc kā ar Izpildītāju tiek slēgts šis līgums un Izpildītājs var uzsākt Darbu veikšanu. 
3.3. Pakalpojuma izpilde tiks uzskatīta par pabeigtu līdz ar Būvprojekta akceptēšanu Dobeles novada pašvaldības būvvaldē, nepieciešamo Būvprojekta eksemplāru skaita iesniegšanu Pasūtītājam un pakalpojuma pieņemšanas - nodošanas akta parakstīšanas un Izpildītāja piestādītā rēķina saņemšanas Pasūtītājam.                                                        

4. Līguma summa
4.1. Par Darba izpildi kvalitatīvi, pilnā apjomā un atbilstoši Līguma nosacījumiem Pasūtītājs samaksā Izpildītājam līgumcenu  EUR 520.00 (pieci simts divdesmit euro un 00 centi) , bez PVN. PVN tiek aprēķināts saskaņā ar Pievienotās vērtības nodokļa likuma 142. pantu. 
4.2. Samaksas apjoms par konkrētajiem veiktajiem Darbiem tiek noteikts Izpildītāja sastādītajā tāmē, ko Izpildītājs sastāda, pamatojoties uz Pasūtītāja iesniegto pasūtījumu.
4.3. Ja Līguma izpildes laikā rodas papildus neparedzēti darbi, tad to finansēšana tiek veikta, Pusēm savstarpēji vienojoties, no Pasūtītāja finanšu līdzekļiem.
4.3.1. Par neparedzētiem darbiem tiks atzīti un apmaksāti tikai tie darbi, kas nav paredzēti Darbu tāmē un tehniskajā specifikācijā, bet kas atklāsies Līguma izpildes laikā un iepriekš nebija iespējams konstatēt vai paredzēt šādu darbu nepieciešamību. Ja Izpildītājs ar nodomu vai neuzmanības dēļ būs kļūdījies darbu, būvmateriālu vai būvizstrādājumu cenu, darbaspēka vai citu izmaksu aprēķinos, papildus izdevumi netiks apmaksāti. 
4.3.2. Finanšu līdzekļi tiks piešķirti neparedzēto darbu izmaksu segšanai  darbiem, kas sākotnēji netika iekļauti šīs cenu aptaujas dokumentos un nebija norādīti to apjomi un par kuriem nebija rīkota cenu aptaujas procedūra, jo nebija iespējams konstatēt vai iepriekš paredzēt šo darbu nepieciešamību. Šo darbu izmaksu aprēķinos par pamatu tiks ņemtas Izpildītāja piedāvātas pieskaitāmās izmaksas uz neparedzēto darbu konstatācijas brīdi atbilstošas tirgus cenas darbiem, materiāliem, mehānismiem un darba laika normas. Ja Izpildītājs ar nodomu vai neuzmanības dēļ būs kļūdījies darbu, darbaspēka vai citu izmaksu aprēķinos, papildus izdevumi netiks apmaksāti.
4.4. Pasūtītājs apņemas par šī līguma 1.1.punktā veiktajiem darbiem samaksāt Izpildītājam 10 (desmit) darba dienu laikā no Izpildītāja piestādītā rēķina saņemšanas brīža (pēc atsevišķā Darba nodošanas – pieņemšanas akta parakstīšanas).
4.5. Visus maksājumus Pasūtītājs veic ar bezskaidras naudas norēķinu, pārskaitot naudu uz Izpildītāja norādīto bankas kontu.

5. Pušu tiesības un pienākumi
5.1. Izpildītājs apņemas nodrošināt Darba izpildi Līgumā noteiktajā termiņā un kārtībā, atbilstošā kvalitātē, ievērojot Tehnisko noteikumu nosacījumus.
5.2. Nododot Darbu Pasūtītājam, Izpildītājs nodod visu izpilddokumentāciju par Līguma priekšmetu un visus nepieciešamos atzinumus par izpildītajiem darbiem. 
5.3. Pasūtītājs apņemas izsniegt Izpildītājam visu darba veikšanai nepieciešamo informāciju un dokumentāciju, kā arī  pieņemt Izpildītāja darbus, parakstot nodošanas-pieņemšanas aktu.
5.4. Akti, kas tiek sastādīti saskaņā ar Līgumu, jānoformē rakstveidā. Ja tas ir nepieciešams, tad pēc aktu sastādīšanas Puses vienojas par Darba izmaksu izmaiņām. Darba izmaiņas vai papildus darbi nedod tiesības Izpildītājam saņemt Darba pabeigšanas laika pagarinājumu. 
5.5. Izpildītājs atbild par visiem tiešajiem zaudējumiem Pasūtītājam un trešajām personām, kas radušies Līguma neizpildes vai nepienācīgas izpildes dēļ saskaņā ar Latvijas Republikas normatīvajiem aktiem. Izpildītājam jāatlīdzina Pasūtītājam nodarītie zaudējumi, ja Izpildītāja vainas dēļ Darbi netiek vispār izpildīti vai tiek izpildīti nepienācīgi, vai netiek izpildīti līgumā paredzētajā laikā.
5.6. Ja Darbs nav izpildīts atbilstoši Līguma noteikumiem Izpildītāja vainas dēļ, Izpildītājs par saviem līdzekļiem, pēc pirmā Pasūtītāja pieprasījuma un Pasūtītāja noteiktajā saprātīgā termiņā novērš trūkumus, nepilnības vai neatbilstību Darba izpildē. Ja tehnoloģisku iemeslu dēļ trūkumu, nepilnību vai neatbilstību novēršanai ir nepieciešams ilgāks termiņš, nekā Pasūtītāja noteiktais, Puses vienojas par citu termiņu atbilstoši tehnoloģiskajām prasībām.
5.7. Pasūtītājs apliecina, ka garantijas termiņš Izpildītāja izpildītajiem Darbiem ir 2 (divi) gadi no Darbu nodošanas – pieņemšanas akta parakstīšanas brīža. 

6. Līguma izbeigšana
6.1. Pasūtītājam ir tiesības izbeigt līgumu, brīdinot par to Izpildītāju 7 (septiņas) dienas iepriekš, ja Izpildītājs nenodrošina kvalitatīvu Darbu izpildi. Šādā gadījumā Pasūtītājs samaksā Izpildītājam par izpildītājiem Darbiem vienu pusi no tāmē norādītajām cenām par konkrētajiem darbiem, līdz līguma izbeigšanas brīdim, ja Puses nav vienojušās citādāk.
6.2. Puses var izbeigt līgumu arī citos gadījumos, 1 (vienu) nedēļu iepriekš par to rakstiski brīdinot otru Pusi.
7. Strīdu risināšana un pušu atbildība
7.1. Strīdi, kas radušies starp Pusēm, tiek izšķirti pārrunu ceļā. Ja Puses strīdus nevar izšķirt savstarpēji vienojoties 30 dienu laikā no strīdu rašanās brīža, tad tos izskata tiesa atbilstoši Latvijas Republikā spēkā esošajiem normatīvajiem aktiem.
7.2. Ja Izpildītājs nepilda saistības, kas paredzētas šī Līguma ietvaros , tad par katru kavējuma dienu Izpildītājs maksā kavējuma naudu 0.1% no Darbu tāmes kopējās summas.
7.3. Ja Pasūtītājs nepilda saistības, kuras ir minētas šī Līguma 4.4.punktā, tad par katru kavējuma dienu maksā Izpildītājam Līgumsodu 0.1% apmērā no neapmaksātās summas. Iestājoties Līgumsodam Izpildītājs var prasīt no Pasūtītāja gan līgumsoda samaksu, gan Līguma saistību izpildi. 

8. Citi noteikumi
8.1. Puses nav atbildīgas par nespēju pildīt līgumā noteiktās saistības nepārvaramas varas apstākļu dēļ, ja Puse ir veikusi visus nepieciešamos pasākumus līguma noteikumu izpildei un ir savlaicīgi informējusi otru Pusi par šiem apstākļiem. Ja nepārvaramas varas apstākļu un to seku dēļ nav iespējams izpildīt šajā Līgumā paredzētās saistības ilgāk kā 3 (trīs) mēnešus, Puses pēc iespējas drīzāk sāk sarunas par šī Līguma izpildes alternatīviem variantiem, kuri ir pieņemami abām Pusēm, un izdara attiecīgus grozījumus šajā Līgumā vai sastāda jaunu līgumu, vai arī izbeidz šo Līgumu. 
8.2. Līguma noteikumi var tikt grozīti līguma darbības laikā tikai Pusēm rakstiski vienojoties un abpusēji parakstot savstarpēju vienošanos, kas kļūst par līguma neatņemamu sastāvdaļu.
8.3. Pušu pilnvarotās personas ir:
8.3.1. No Izpildītāja puses: Nikolajs Sigajevs, mobilais tālrunis: 29241432, e-pasts: jessia@inbox.lv;
[bookmark: _Hlk11770015]8.3.2.No Pasūtītāja puses: Dzintars Rozenfelds, tālrunis: 63722079, e-pasts: klienti@dobelesnamsaimnieks.lv;
8.4. Pušu pilnvarotās personas ir tiesīgas Pušu vārdā un interesēs veikt Pakalpojuma apjomu un termiņu saskaņošanu, pieņemšanas- nodošanas aktu un defektācijas aktu parakstīšanu un citas darbības, kas ir nepieciešamas šā Līguma izpildei.
8.5. Līgums sastādīts latviešu valodā 2 (divos) identiskos eksemplāros uz 3 (trīs) lapām. Abiem līguma eksemplāriem ir vienāds juridisks spēks. Viens līguma eksemplārs glabājas pie Izpildītāja, otrs pie Pasūtītāja.

Pielikumi: 1) Izpildītāja iesniegts Finanšu piedāvājums- Pielikums Nr.1  uz 1 (vienas) lapas;
	      2) Tehniskie noteikumi -Pielikums Nr.2 uz 4 (četrām) lapām.

9. Līgumslēdzēju rekvizīti un paraksti

Pasūtītājs:					           Izpildītājs:
SIA „DOBELES NAMSAIMNIEKS”	             SIA “JES”
Reģ. Nr.: 48503021348			             Reģ. Nr.: 40003133150
Adrese: Zaļā iela 3, Dobele,	                                     Adrese: Dārza iela 4-28     
Dobeles nov. LV-3701                                                Jaunbērzes pag., Dobeles nov.
Konta Nr. LV91UNLA0006000508407                      Konta Nr.: LV50UNLA0006001467117
Tālr.: 63781900	Tālr. 29241432
________________________			   __________________________
(Jānis Audzēvičs)					  ( Nikolajs Sigajevs)
